Petter Aagaard

Petter Aagaard (født 1978) er en norsk sanger, skuespiller, komponist, podcaster og forfatter.

Virke
Siden 1999 har han jobbet med musikk på heltid.

Scene 
På teater har han blant annet hatt hovedrollen Tony Manero i Saturday Night Fever på turné i Sverige. Han spilte stripperen Ethan Girard i The Full Monty (Teater Ibsen), rockekatten Rum Tum Tugger i Cats (Chat Noir), hippien Even Ivan i den Bendik Hofseth-komponerte Operasjon Opera - The Jazz Cabarèt (Den Norske Opera & Ballett), Peter Prevensie i Draumen om Narnia (Det Norske Teater), Melchior i Juleevangelet: The Smash (s)hit musical (Nye Hjorten Teater) samt en rekke andre oppsetninger som Jesus Christ Superstar (Agder teater) og Sugar (Den Nationale Scene). Han er utdannet ved Bårdarakademiets musikal/artistlinje.

Musikk 
Han er vokalist og komponist i breakdance-duoen THE BUMP SQUAD, sammen med produsent Tomas Nerbø Smågesjø. Deres debutalbum Weird is The New Cool! ble gitt ut den 27. november 2020 på C+C Records. Duoens andrealbum He Who Dares, Flares! ble utgitt den 22 februar 2022. 

Han er også vokalist og komponist i det eksperimentelle alien-bandet Galactic Funk, sammen med produsent Tormod Leithe. Deres debutalbum We Come in PEZ ble gitt ut den 11. november 2019  på Galactic Park Records.

Aagaard debuterte som soloartist i 2009 på plateselskapet Universal Funk med albumet The Funklectic under artistnavnet Pozitivity (produsert av Kjetil Brox.)

Han har tidligere vært vokalist for Prince-hyllestbandet Glam Slam, jazz/stepp-gruppa Rhythm & Shoes, vokalgruppa Rewind, trubadurduoen White Chocolate, partybandet Funkytown + Sunwing, Color Magic, Wallmans Salonger og Rikskonsertene.

Med Glam Slam har han gitt ut live-platen Live in Amsterdam – Paradiso (2004), og han er med på den norske Prince-hyllesten, 5 CD-boksen Shockadelica (2008), hvor han også var medarrangør og en av initiativtakerne sammen med Christer Falck og Frode Da Costa-Lia i C+C Records.

Han er vokalist i jazzbandet Swingers, bandene Housequake og The Funk Soldiers + trubadurduoen Boller & Blues.

Journalist og forfatter 
I 2014 skrev han Prince-boken Shockadelica sammen med Christer Falck,  i 2015 skrev han Star Wars-boken A Disturbance in The Force – Imperiet slår sprekker, og i 2022 ga han ut boken D'Sound – Spice of Life. Alle tre er gitt ut på Falck Forlag.

Han er også frilans regissør, koreograf og konferansier. Han har vunnet fire priser på NM i revy, og var en av finalistene i Programleder-Jakten på NRKs VG-lista Topp 20, og han er skribent for Musikkmagasinet PULS, med et spesialfelt innen funk/soul og teater/musikal.

Petter har siden oktober 2020 drevet Star Wars podcasten Yoda, neida, så... med Knut Løchsen.

Diskografi

Album 
 Viva Disco Planet – 2000
 Commercial Rebel – 2003
 Live in Amsterdam – 2004
 Shockadelica – 2008
 The Funklectic – 2009
We Come in PEZ – 2019
Weird is The New Cool! – 2020
He Who Dares, Flares! – 2022

Singler 
 «Galactic Funk» (feat. Galactic Funk, Tormod Leithe & Petter Aagaard) 2017
 «Love is Free» (feat. Galactic Funk, Hans Bollandsås, Tormod Leithe & Petter Aagaard) 2017
 «Jim Carrey» (feat. Galactic Funk, Roy Agee, Tormod Leithe & Petter Aagaard) - 2017
 «Everything 2.0» (feat. Galactic Funk, Jonny Sjo, Jhon Fredy Rodriguez, Tormod Leithe & Petter Aagaard)) 2018
 «Not of this World» (feat. Galactic Funk, Skjalg Mikalsen Raaen, Hendrik Smock, Jhon Fredy Rodriguez, Tormod Leithe & Petter Aagaard) 2018
 «Colors of the Rainbow» (feat. Galactic Funk, Hans Bollandsås, Sarah Enodd, Hendrik Smock, Tormod Leithe & Petter Aagaard) 2018
 «We come in PEZ» (feat. Galactic Funk, Magnus Bakken, Knut Løchsen, Hans Bollandsås, Hendrik Smock, Tormod Leithe & Petter Aagaard) 2018
 «Intergalactic Love Affair» (feat. Galactic Funk, Pål Gunnar Fiksdal, Tormod Leithe & Petter Aagaard) 2019

Referanser

Eksterne lenker 
 
 

 Galactic Funks offisielle nettsted

Norske sangere
Norske komponister
Norske musikk-journalister